<classify> Kaimu Katibu Mkuu wa Riadha Tanzania, RT, Ombeni Zavalla alisema jana timu hiyo iliondoka na ndege ya Emirates saa 10 jioni tayari kwa mashindano hayo yatakayomalizika Agosti 30.Zavalla aliwataja wanariadha hao kuwa ni Fabiano Joseph, Ezekiel Gimba, Alphonce Felix watakaoshiriki mbio za marathoni pamoja na Ismail Juma atakayeshiriki mbio za mita 10,000.Alisema kuwa kocha wa timu hiyo ni Francis John ambaye alikuwa na timu hiyo katika kambi huko Mbulu.Hatahivyo, msafara wa timu hiyo hauna daktari na unatarajia kutumia madaktari watakaowakuta huko.Wakati timu ya riadha ya Tanzania ina wachezaji wanne, timu ya Kenya ina wachezaji 47 ambao watashiriki katika mashindano hayo yatakayotumika kufuzu kwa ajili ya kushiriki Michezo ya Olimpiki itakayofanyika mwakani China.Wakati huohuo, Zavalla alisema kuwa Katibu Mkuu wa Kamati ya Olimpiki Tanzania TOC Filbert Bayi atawania uongozi katika wa Kamati ya Ufundi ya Shirikisho la Kimataifa la Vyama vya Riadha IAAF.Aidha; Rais wa RT Anthony Mttaka aliondoka nchini juzi kwenda China kuhudhuria Uchaguzi Mkuu wa IAAF.  <topic>: MICHEZO 